Odstreľovač

Odstreľovač (kodikovaný tvar; iné názvy: ostreľovač, snajper – podrobne pozri v kapitole Názov) je vysokovýkonný a trénovaný strelec schopný presne zasiahnuť cieľ na dlhú vzdialenosť jediným výstrelom. Ostreľovači používajú špeciálne ručné strelné zbrane s vysokou presnosťou, dostrelom a funkčnou spoľahlivosťou (pozri odstreľovacia puška) a operujú spravidla sami alebo vo dvojiciach. Dráha strely k cieľu je obvykle niekoľko stoviek metrov, v niektorých prípadoch aj vyše 1 000 metrov.Odstřelovač. In STRAUS, Jiří – VAVERA, František. Slovník kriminalistických pojmů a osobností. Plzeň : Vydavatelství a nakladatelství Aleš Čeněk, 2010. 349 s. ISBN 978-80-7380-258-5, s. 100.; Odstřelovačské pušky. In ibidem, s. 136.

 Názov a etymológia 

náhľad|Maďarský ostreľovač s puškou Dragunov SVD na cvičení Cooperative Osprey 96 v USA.
Napriek tomu, že slovenské kodifikačné príručky uvádzajú len tvar ostreľovač, v slovenskej vojenskej terminológii a interných vojenských predpisoch Ministerstva obrany SRNapr. Vojenský predpis o odstreľovačskej puške 12,7 mm Falcon (evid. zn. Del-21-29), účinný od 1. marca 2010; Vojenský predpis o odstreľovačoch mechanizovaných jednotiek (evid. zn. Vševojsk-6-1) sa používa výraz odstreľovač, čo súvisí s rozdielnym významom slovies ostreľovať. „sústavne strieľať na niekoho, niečo (obyčajne z diaľky)“ a odstreľovať.. (nedok. odstreľovať) „1. strelou zabiť, zastreliť; 2. strelou odstrániť; 3. uvoľniť pomocou trhavinovej nálože“ Ostreľovať znamená „strieľať na niekoho/niečo (spravidla na hromadný alebo plošný cieľ) nemierenou paľbou a dokonca aj vtedy, keď strelec cieľ nevidí,“ pričom „odstreľovač [...] neostreľuje, ale mierenou streľbou odstreľuje (likviduje, ničí) konkrétne a viditeľné živé nepriateľské ciele.“Citované podľa Porovnaj , kde autori používajú (v súlade so slovenskými jazykovými kodifikačnými príručkami) tvar ostreľovač. (Učebnica Akadémie ozbrojených síl M. R. Štefánika, neprešla jazykovou úpravou) Cielená presná paľba zodpovedá ich povereniu, výcviku a výstroji. Česko-slovenský vojenský slovník v tejto súvislosti taktiež uvádza termín odstreľovač, naproti tomu termín ostreľovanie je uvedený so spojením delostrelecké ostreľovanie. Podľa vyjadrenia Jazykovedného ústavu Ľudovíta Štúra SAV: „Je pravda, že slovo odstreľovač  sa na rozdiel od slova ostreľovač v slovenských výkladových slovníkoch (ani starších) neuvádza, čo môže vzbudzovať dojem, že nie je správne. Z jazykového hľadiska sú však v poriadku obidve podoby ostreľovač aj odstreľovač.“

Termín snajper vznikol poslovenčením anglického výrazu sniper, ktorý je odvodeným podstatným menom (nomen agentis) od slovesa snipe, ktoré sa zaužívalo medzi britskými vojakmi v Indii v 70. rokoch 18. storočia (dokázateľné prvýkrát použité v roku 1773) ako označenie „streľby z úkrytu“. Význam pochádza od anglického názvu sluky (snipe), keďže tieto vtáky boli považované za náročný cieľ pre strelca – uloviť ich dokázali len najpresnejšie strieľajúci poľovníci.

 Armáda 
náhľad|Ostreľovač a pozorovateľ zamaskovaní v trávnatom poraste
V armádnej terminológii rozlišujeme dva základné typy ostreľovačov:
 Ostreľovač/odstreľovač alebo snajper (z ) operuje sám či vo dvojici, najčastejšie s pozorovateľom (), ktorý mu vyhľadáva ciele. Vojenskí ostreľovači operujú utajene, s dôrazom na kamufláž. Najčastejšie sa sústreďujú na likvidáciu nepriateľských dôstojníkov, radistov a iných významných osôb vrátane nepriateľských ostreľovačov. Používajú opakovacie pušky, ako napr. Remington 700, AWM, SIG-Sauer 3000 a i.
 Ostrostrelec () operuje v rámci pechotnej jednotky, pohybuje sa v hĺbke alebo na krídle vlastnej formácie. Zameriava sa najmä na likvidáciu obsluhy guľometov, protitankových a iných ťažkých zbraní a podporuje jednotku pri všetkých bojových činnostiach. V súčasnosti používajú aj poloautomatické pušky, napr. Heckler & Koch PSG1, M21, SVD a pod.

 Polícia 
náhľad|Policajný ostreľovač (U. S. Secret Service) na streche Bieleho domu
Ostreľovači sú obvykle súčasťou zásahových jednotiek rôznych bezpečnostných ozbrojených zborov (FBI SWAT, Útvar osobitného určenia, Emergency Task Force a pod.). Pri väčšine zásahov používajú opakovacie pušky, napr. Remington 700 (USA a Kanada), SIG-Sauer 3000 (Slovensko). Policajní ostreľovači bývajú obvykle nasadzovaní až ako posledná možnosť na odvrátenie hroziaceho nebezpečenstva, preto v drvivej väčšine prípadov je ich strela smrteľná. Strieľajú na vyústenie miechy do mozgu, pričom armádni ostreľovači mieria na hruď. Streľba sa vykonáva z menšej vzdialenosti ako u armády, ale s vyššou požiadavkou na presnosť.

 Rekordy 
21. júna 2017 bolo oznámené, že „v priebehu minulého mesiaca“ bol príslušníkom kanadskej Joint Task Force 2 v Iraku vytvorený nový rekord. Bojovník Daíšu bol zastrelený zo vzdialenosti 3540 metrov. Nemenovaný príslušník použil snajperskú pušku TAC-50.14. augusta 2025 anonymný ukrajinský strelec z jednotky Pryvyd (ukr. привид) zastrelil dvoch ruských vojakov zo vzdialenosti 4000 metrov s puškou Snipex Alligator.

 Poznámky 

 Referencie 

 Literatúra 



 Pozri aj 
 Vasilij Grigorievič Zajcev
 Simo Häyhä

 Iné projekty 

 Zdroj 


Kategória:Vojenské povolania